Полазећи од Резолуциjе Европског парламента о Србиjи 2015/2892 од 28.01.2016. године у коjоj се говори о потребама унапређења и борбе за квалитетно образовању, на коjу се позива и Национални савет за високо образовање Републике Србије усвоjим закључцима коjе jе упутио Скупштини Републике Србиjе, саопштавамо јавности да, у циљу давања подршке борби за подизање квалитета у високом образовању Србије, усвајамо следећу

**ДЕКЛАРАЦИJУ О УНАПРЕЂЕЊУ КВАЛИТЕТА ВИСОКОГ ОБРАЗОВАЊА У СРБИJИ**

1. Позивамо све високошколске установе у Србиjи да усмере своjе деловање ка подизању квалитета високог образовања коjе ће омогућити дипломираним студентима да успешно одговоре изазовима 21. века своjим знањем, вештинама, вредносним ставовима и способностима коjе стичу током свог студирања, а у складу са развоjним потребама Србиjе, као и са потребама и интересима послодаваца. Квалитетно образовање је оно које задовољава потребе послодаваца. Намера приватних универзитета је да перманентно прате захтеве послодаваца и да у складу са тим, буду флексибилни у прилагођавању и понуди студијских програма.
2. До квалитетног образовања можемо доћи само слободном конкуренцијом и равноправношћу приватних и државних високошколских установа, а никако одржавањем стечених монопола и спречавањем конкуренције. Само остварени резултати и доприноси у развоjу квалитетних стручњака коjи ће бити спремни за развоjне изазове са коjим се Србиjа, њене установе и њена привреда суочаваjу, могу да буду критериjуми за добиjање права на подршку друштва. У томе, сви универзитети, без обзира на оснивача, мораjу да имаjу потпуну равноправност.
3. Сви студенти, као држављани Србиjе, мораjу имати иста права на финансиjску подршку државе њиховом студирању, без обзира да ли студираjу на државним или приватним високошколским установама. То су стечена права њихових родитеља, као пореских обвезника, а и уставна права грађана да буду равноправни. Само успех у студирању и социjално-економски положаj студената може да одређуjе степен финансиjске подршке државе студентима. У складу са тим, захтевамо да се положаj приватних универзитета и њихових студената у потпуности изjедначи са положаjем државних универзитета и њихових студената.
4. Позивамо све високошколске установе да своjим деловањем допринесу спречавању негативних поjава у високом образовању и урушавања његовог квалитета. Негативне поjаве се jављаjу и код државних и код приватних високошколских установа, као и што и код jедних и код других има и остварења квалитетног образовања. Обавезујемо се да ћемо своjе активности и приоритете усмерити ка остваривању већег квалитета образовања, елимисању свих негативних поjава у образовању и дати своj пуни допринос стварању модерне и успешне Србиjе.
5. Залажемо се за интензивну међународну сарадњу и заједничке програме са иностраним универзитетима како би тиме допринели подизању међународног угледа наших универзитета. Наши универзитети треба да се припреме и отворе за долазак студената из иностранства.
6. Високом образовању је неопходна суштинска реформа да би се подигао његов квалитет, ефикасност студирања, релевантност студијских програма и повећала обухватност и доступност високог образовања свима који желе да студирају и уче. Очекујемо да Министарство просвете, науке и технолошког развоја, Национални савет за високо образовање и Комисија за акредитацију и проверу квалитета у предстојећим припремама нових закона у области високог образовања, научне и иновационе делатности, као и у припреми нових стандарда акредитације, равноправно укључе и представнике приватних универзитета у радне групе за припрему ових значајних докумената, као и да цео процес припреме ових докумената буде транспарентан и доступан заинтересованој јавности.
7. Подржавамо напоре Министарства просвете, науке о технолошког развоја да што пре постави јединствени информациони систем високог образовања Србије, са регистрима студената, наставника и другим базама, како би се и на тај начин спречиле могуће негативне појаве у високом образовању Србије.
8. Конференција универзитета Србије (КОНУС) је законом утврђена организација свих универзитета Србије. Како то није ни удружење наставника ни удружење студената, не сматрамо примерним да све чланице ове организације немају једнако право гласа, тј. да имају права пропорционална броју својих наставника и студената. Предлажемо да се уместо делегатске Конференције, установи само Ректорски савет универзитета Србије у коме сви универзитети имају по један глас.
9. У циљу спровођења горе наведених опредељења, доле потписани приватни универзитети образуjу Инициjативни одбор за оснивање Удружења приватних универзитета у Србиjи (УПУС) са примарним задатком остварења ове Декларациjе, као и Етички одбор који треба да надзире спровођење ове Декларације и поштовање Етичког кодекса понашања који ћемо ускоро усвојити.

У Београду, 7.7.2016

Универзитет Метрополитан Универзитет Џон Незбит

Универзитет Привредна академиjа Универзитет Едуконс

Универзиет БК Алфа Универзитет у Новом Пазару